(કપિલા શાહ દ્વારા) શિકાગોઃ ભારતના ભૂતપૂર્વ વડાપ્રધાન અને રાષ્ટ્રિય નેતાઓમાં સર્વોચ્ચ પ્રતિભા ધરાવતા તેમજ ભારત રત્નનુ સર્વોચ્ચ બહુમાન જેમણે પ્રાપ્ત કરેલ છે એવા લોકલાડીલા નેતા અટલબિહારી વાજયેપી ૯૩ વર્ષની વયે દિલ્હીની એમ્સઃ હોસ્પીટલમાં ૧૬મી ઓગષ્ટના રોજ અચાનક રીતે નિધન થયાના સમાચારો અમેરીકામાં વસવાટ કરતા તમામ ભારતીયોના પરિવારમાં પ્રસરી જતાં સર્વે લોકોમાં આધતની લાગણીઓ ઉત્પન્ન થવા પામી હતી. અને તેઓ સર્વે શોકાતુર બની જવા પામ્યા હતા. અમેરીકામાં વસવાટ કરતા તમામ પરિવારના સભ્યોમાં અટલજી સતત રીતે ૫૬ વર્ષના સમયગાળા દરમ્યાન રાજકીય ક્ષેત્રે વ્યસ્ત રહ્યા હતા તેની મુકત કંઠે પ્રશંસાઓ કરી રહ્યા છે મૂળ રીતે જનસંઘના એક અદના કાર્યકર તરીકે તેમણે દેશસેવા શરૃ કરી હતી અને ત્યાર બાદ પોતાના પક્ષનુ જનતા પાર્ટીમાં વિલીનીકરણ કર્યા બાદ સમયાંતરે ભારતીય નજતા પાર્ટીની શરૃઆત કર્યા બાદ ૨૦૦૫ના વર્ષ સુધી તેઓ તેમાં સક્રિય રહ્યા હતા અને તે વર્ષથી તેમણે રાજકીય સંન્યાસ જાહેર કર્યો હતો. ભારત સરકારે ૨૦૧૫ના વર્ષમાં તેમનું ભારત દેશનું સર્વોચ્ચ માન રૃપી ભારતરત્ન તે વખતના રાષ્ટ્રપતિ પ્રણવ મુખરજીએ પોતે રૃબરૃ પધારી તેમને અર્પણ કર્યુ હતું જે દિવસ તમામ લોકો માટે એક અતિ મહત્વનો દિવસ હતો.